ნაზრანიშ რაიონი

ნაზრანიშ რაიონი ()Оздоев И. А. Русско-ингушский словарь: 40 000 слов / Под. ред. Ф. Г. Оздоевой, А. С. Куркиева. — М.: Русский язык, 1980. — 832 с. — С. 616 — ინგუშეთიშ ადმინისტრაციულ-ტერიტორიული ართული დო მუნიციპალური რაიონი. ინგუშეთიშ რესპუბლიკაშ ოორუეშე მადვალუ რაიონი. ადმინისტრაციული ცენტრი ნოღა ნაზრანი (ვენშმურს რაიონიშ აკოდგინალუაშა).

 გეოგრაფია 
ნაზრანიშ რაიონი იდვალუაფუ ინგუშეთიშ ცენტრალურ დო ბჟადალ ნორთის. ოორუეშე უხურგანს მალგობეკიშ რაიონი, ბჟაეიოლშე სუნჯაშ რაიონი დო ყარაბულაქიშ ონოღე ოლქი, ბჟადალშე ოორუე ოსეთიშ პრავობერეჟიშ რაიონი, ობჟათეშე პრიგოროდნიშ რაიონი.

ნაზრანიშ ონოღე ოლქიშ გიშაკერზაფილი კონფიგურაციაშ გეშა ნაზრანიშ რაიონიშ ტერიტორია გორთილი რე ჟირ ნორთო. ბჟადალშე ფართობით მერკე რე დო იდვალაუფუ წყარმალუ კამბილეევკაშ ლეხერს, სუნჯაშ ქჷნდჷრიშ ობჟათეშე. მახორობაშ თარი ნორთი (ოფუტეეფი დოლაკოვო, კანტიშევო) ოხორანს წყარმალუშ ლეხერს, დო ოფუტე გეირბექ-იურტი იდვალუაფუ ქჷნდჷრიშ კართეფს. 

რაიონიშ ბჟაეიოლ ნორთის თაშნეშე ოორუეშე უხურგანს სუნჯაშ ქჷნდჷრი, ობჟათეშე უჩა გვალეფი. ოფუტეეფი ალი-იურტი, გაზი-იურტი, სურხახი დო იანდარე იდვალუაფუ უჩა გვალეფიშ კართეფჟილე გვალეფოშქაშე ლეხერს.

 ისტორია 
რაიონქ დირსხჷ 1991 წანას, თიშ უკული მუთ ჩეჩნეთ-ინგუშეთიშ ავტონომიური სხუნუეფიშ სოციალისტური რესპუბლიკაქ გირთჷ ჩეჩნეთო დო ინგუშეთო. 

ნაზრანიშ რაიონქ მუნიციპალური სტატუსი მიღჷ 2009 წანას. თეწკჷმა ართო თიშ აკოდგინალუას გეგმიქიმინჷ 10 მუნიციპალური გოართოიანაფაქ ოფუტე ხორუეფიშ სტატუსით.

სქოლიო

კატეგორია:ინგუშეთიშ რაიონეფი